CELEX: 52018PC0280
Language: sl
Date: 2018-05-23
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj ter razširitve programa za podporo strukturnim reformam

EVROPSKA KOMISIJA
            Bruselj, 23.5.2018
            COM(2018) 280 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj ter razširitve programa za podporo strukturnim reformam
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                omogoča uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.
            
            
               Potem ko je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje v okviru razdelkov odhodkov Ekonomska, socialna in teritorialna kohezija (razdelek 1b) in Varnost in državljanstvo (razdelek 3), Komisija v skladu s členom 11 Uredbe Sveta št. 1311/2013 in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
                predlaga uporabo instrumenta prilagodljivosti v letu 2019. Razpoložljivi letni znesek je 600 milijonov EUR (v cenah iz leta 2011), kar ustreza 703 milijonom EUR v tekočih cenah. Poleg tega je na voljo 520 milijonov EUR v delu letnega zneska za leto 2018. 
            
            
               Gre za uporabo zneska v višini 927,5 milijona EUR nad zgornjo mejo razdelka 3 večletnega finančnega okvira, namenjen pa je financiranju podpore za ukrepe za obvladovanje migracijske, begunske in varnostne krize. Nadalje se predlaga uporaba zneska v višini 38,1 milijona EUR nad zgornjo mejo razdelka 1b, da se zagotovi financiranje razširitve programa za podporo strukturnim reformam.
            
            
               Okvirne odobritve plačil, ki ustrezajo predlagani uporabi instrumenta prilagodljivosti, so bile izračunane na podlagi pravil, ki veljajo za predhodno financiranje, potrditev predhodnega financiranja in končna plačila za različne vrste ukrepov, ki se bodo financirali, ter so navedene v spodnji tabeli:
            
            
               (v mio. EUR, v tekočih cenah)
            
            
                     
                        Leto
                     
                  
                  
                     
                        Odobritve plačil v zvezi z uporabo instrumenta prilagodljivosti v letu 2019
                     
                  
               
                     
                        2019
                     
                  
                  
                     
                        486,6
                     
                  
               
                     
                        2020
                     
                  
                  
                     
                        194,7
                     
                  
               
                     
                        2021
                     
                  
                  
                     
                        116,1
                     
                  
               
                     
                        2022
                     
                  
                  
                     
                        116,9
                     
                  
               
                     
                        2023
                     
                  
                  
                     
                        51,3
                     
                  
               
                     
                        Skupaj
                     
                  
                  
                     
                        965,6
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj ter razširitve programa za podporo strukturnim reformam
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  3
                in zlasti točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Instrument prilagodljivosti je namenjen zagotavljanju financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.
            
            
               (2)Zgornja meja, ki je na razpolago za letni znesek instrumenta prilagodljivosti, je 600 000 000 EUR (v cenah iz leta 2011), kot je določeno v členu 11 Uredbe Sveta (EU, Euratom) št. 1311/2013
                  4
               . 
            
            
               (3)Da bi lahko obvladovali trenutne izzive migracij, pritoka beguncev in varnostnih groženj ter razširili program za podporo strukturnim reformam, je nujno treba uporabiti znatne dodatne zneske za financiranje takšnih ukrepov.
            
            
               (4)Po preučitvi vseh možnosti za prerazporeditev sredstev v okviru zgornje meje za odhodke v razdelku 3 (Varnost in državljanstvo) in razdelku 1b (Ekonomska, socialna in teritorialna kohezija) kaže, da je potrebno sredstva, ki so v ta namen na voljo v splošnem proračunu Unije za proračunsko leto 2019, dopolniti s sredstvi instrumenta prilagodljivosti, in sicer nad zgornjo mejo razdelka 3 v znesku 927 518 138 EUR za financiranje ukrepov na področju migracij, beguncev in varnosti ter nad zgornjo mejo razdelka 1b v znesku 38 069 903 EUR za zagotovitev dodatnega financiranja razširitve programa za podporo strukturnim reformam
                  5
               .
            
         
         
            
               (5)V skladu s pričakovano razdelitvijo plačil bodo odobritve plačil, ki ustrezajo uporabi instrumenta prilagodljivosti, porazdeljene na več proračunskih let.
            
            
               (6)Da bi lahko začeli čim prej koristiti sredstva, bi se moral ta sklep uporabljati od začetka proračunskega leta 2019 –
            
            
               SPREJELA NASLEDNJI SKLEP:
            
            
               Člen 1
            
            
               (1)V okviru splošnega proračuna Unije za proračunsko leto 2019 se instrument prilagodljivosti uporabi za zagotovitev zneska 927 518 138 EUR v odobritvah za prevzem obveznosti v razdelku 3 (Varnost in državljanstvo) in zneska 38 069 903 EUR v odobritvah za prevzem obveznosti v razdelku 1b (Ekonomska, socialna in teritorialna kohezija).
            
            
               Zneska iz prvega pododstavka se uporabita za financiranje ukrepov, namenjenih obvladovanju trenutnih izzivov migracij, pritoka beguncev in varnostnih groženj, ter za razširitev programa za podporo strukturnim reformam.
            
            
               (2)Na podlagi pričakovane razdelitve plačil je porazdelitev odobritev plačil, ki ustreza uporabi instrumenta prilagodljivosti, ocenjena na naslednje:
            
            
               (a)486 597 803 EUR v letu 2019;
            
            
               (b)194 720 174 EUR v letu 2020;
            
            
               (c)116 110 590 EUR v letu 2021;
            
            
               (d)116 871 924 EUR v letu 2022;
            
            
               (e)51 287 550 EUR v letu 2023.
            
            
               Zneski odobritev plačil, določeni za posamezno proračunsko leto, se odobrijo v skladu z letnim proračunskim postopkom.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
               Uporablja se od 1. januarja 2019.
            
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  
                        UL L 347, 20.12.2013, str. 884.
               
               
                  
                     (2)
                  
                        UL C 373, 20.12.2013, str. 1.
               
               
                  
                     (3)
                  
                        UL C 373, 20.12.2013, str. 1.
               
               
                  
                     (4)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (5)
                  
                        COM(2017) 825 z dne 6. decembra 2017.